Projekts

2015. gada Noteikumi Nr.

Rīgā (prot. Nr. .§)

**Noteikumi par brīvprātīgā darba veicēja veselības un dzīvības apdrošināšanu pret nelaimes gadījumiem brīvprātīgā darba veikšanas laikā**

Izdoti saskaņā ar Brīvprātīgā darba likuma

9. panta otro daļu

1. Noteikumi nosaka:

1.1. darbus, kuru veikšanas gadījumā brīvprātīgā darba organizētājam ir pienākums nodrošināt brīvprātīgā darba veicējaveselības un dzīvības apdrošināšanu pret nelaimes gadījumiem brīvprātīgā darba veikšanas laikā (turpmāk – apdrošināšana pret nelaimes gadījumiem);

1.2. kārtību, kādā veicama brīvprātīgā darba veicēja apdrošināšana pret nelaimes gadījumiem.

2. Brīvprātīgā darba organizētājs nodrošina brīvprātīgā darba veicēja apdrošināšanu pret nelaimes gadījumiem, pirms brīvprātīgā darba veikšanas uzsākšanas slēdzot ar apdrošinātāju līgumu par apdrošināšanu pret nelaimes gadījumiem (turpmāk – apdrošināšanas līgums), ja brīvprātīgā darba veicējs veiks brīvprātīgo darbu, kas noteikts šo noteikumu pielikumā.

3. Brīvprātīgā darba organizētājs ir tiesīgs neveikt brīvprātīgā darba veicēja apdrošināšanu šajos noteikumos paredzētajā kārtībā, ja brīvprātīgā darba veicējam ir spēkā esošs līgums par apdrošināšanu pret nelaimes gadījumiem, kura darbības periods ir vienāds vai ilgāks par brīvprātīgā darba veikšanas laiku, izņemot gadījumus, ja spēkā esošais apdrošināšanas līgums neatbilst šo noteikumu 4. un 6.punktā minētajām prasībām. Brīvprātīgā darba organizētājs ir tiesīgs pieprasīt informāciju no brīvprātīgā darba veicēja par spēkā esoša apdrošināšanas līguma esamību un tā noteikumiem.

4. Apdrošināšanas līgumā paredz apdrošināšanu vismaz pret šādiem riskiem:

4.1. nelaimes gadījuma, apdeguma vai apsaldējuma rezultātā gūtas traumas vai veselības traucējumi;

4.2. invaliditātes iestāšanās;

4.3. nāves iestāšanās.

5. Ja brīvprātīgais darbs ir saistīts ar šo noteikumu pielikuma 3.6.apakšpunktā minētajiem darbiem, brīvprātīgā darba organizētājs brīvprātīgā darba veicējam papildus var nodrošināt apdrošināšanu pret saslimšanām, kuras var izraisīt smagas sekas veselībai vai nāvi.

6. Slēdzot apdrošināšanas līgumu, brīvprātīgā darba organizētājs paredz, ka apdrošināšanas līgumā norādītā apdrošināšanas atlīdzība nav mazāka par:

6.1. traumu, apdeguma vai apsaldējuma gadījumā 3 000 *euro*;

6.2. invaliditātes gadījumā 10 000 *euro*;

6.3. nāves gadījumā 10 000 *euro*.

7. Brīvprātīgā darba organizētājs pirms darbu uzsākšanas informē brīvprātīgā darba veicēju par noslēgto apdrošināšanas līgumu un apdrošināšanas noteikumiem, rīcību nelaimes gadījumā un apdrošināšanas atlīdzības saņemšanas kārtību.

8. Noteikumi stājas spēkā 2016.gada 1.janvārī.

Ministru prezidents L.Straujuma

Labklājības ministrs U.Augulis

14.12.2015 11:15

340

I.Laganovska-Dīriņa

67021526, Inta.Laganovska-Dirina@lm.gov.lv

A.Remi

67021527, Alisa.Remi@lm.gov.lv